CELEX: 12006E/PRO/28
Language: lt
Date: 1167350400000
Title: Europos Bendrijos steigimo Sutarties (Konsoliduota redakcija)#D. Protokolai, pridedami prie Europos bendrijos steigimo sutarties #Protokolas (Nr. 28) dėl ekonominės ir socialinės sanglaudos (1992)

Svarbus teisinis pranešimas

|

12006E/PRO/28

Europos Bendrijos steigimo Sutarties (Konsoliduota redakcija) - D. Protokolai, pridedami prie Europos bendrijos steigimo sutarties  - Protokolas (Nr. 28) dėl ekonominės ir socialinės sanglaudos (1992)  

Oficialusis leidinys C 321 E , 29/12/2006 p. 0304 - 0305

		Protokolas (Nr. 28)dėl ekonominės ir socialinės sanglaudos (1992)AUKŠTOSIOS SUSITARIANČIOS ŠALYS,PRISIMINDAMOS, kad Sąjunga iškėlė sau uždavinį skatinti ekonominę bei socialinę pažangą, inter alia, stiprinant ekonominę ir socialinę sanglaudą;PRISIMINDAMOS, kad Europos bendrijos steigimo sutarties 2 straipsnis numato uždavinį skatinti ekonominę ir socialinę sanglaudą bei solidarumą tarp valstybių narių ir kad ekonominės bei socialinės sanglaudos stiprinimas figūruoja tarp 3 straipsnyje išvardytų Bendrijos veiklos sričių;PRISIMINDAMOS, kad trečios dalies XVII antraštinės dalies nuostatos dėl ekonominės ir socialinės sanglaudos yra Bendrijos veiksmų ekonominės ir socialinės sanglaudos srityje konsolidavimo ir tolesnės plėtros, įskaitant naujo fondo įkūrimą, teisinis pagrindas;PRISIMINDAMOS, kad trečios dalies XV antraštinės dalies nuostatose dėl transeuropinių tinklų ir XIX antraštinės dalies nuostatose dėl aplinkos numatyta iki 1993 m. gruodžio 31 d. įkurti Sanglaudos fondą;TEIGDAMOS savo įsitikinimą, kad pažanga einant link Ekonominės ir pinigų sąjungos prisidės prie visų valstybių narių ekonomikos augimo;PAŽYMĖDAMOS, kad 1987–1993 m. Bendrijos struktūriniai fondai padvigubės, o tai reiškia didelius pervedimus, ypač palyginti su neturtingesnių valstybių narių BVP;PAŽYMĖDAMOS, kad Europos investicijų bankas skurdesniems regionams skolina dideles ir didėjančias sumas;PAŽYMĖDAMOS norą lanksčiau reglamentuoti asignavimus iš struktūrinių fondų;PAŽYMĖDAMOS norą diferencijuoti Bendrijos dalyvavimo programose ir projektuose tam tikrose šalyse lygį;PAŽYMĖDAMOS pasiūlymą labiau atsižvelgti į atitinkamą valstybių narių klestėjimą nuosavų išteklių sistemoje;DAR KARTĄ PATVIRTINA, kad ekonominės ir socialinės sanglaudos skatinimas yra nepaprastai svarbus Bendrijos visapusiškai plėtrai ir patvariai sėkmei, bei pabrėžia ekonominės bei socialinės sanglaudos įtraukimo į šios Sutarties 2 ir 3 straipsnius svarbą;DAR KARTĄ PATVIRTINA savo įsitikinimą, kad struktūriniai fondai ir toliau turėtų atlikti svarbų vaidmenį siekiant Bendrijos tikslų sanglaudos srityje;DAR KARTĄ PATVIRTINA savo įsitikinimą, kad Europos investicijų bankas turėtų ir toliau didžiąją savo išteklių dalį skirti ekonominės ir socialinės sanglaudos skatinimui, ir skelbia savo pasirengimą peržiūrėti Europos investicijų banko kapitalo poreikius iškart, kai to prireiks šiam tikslui;DAR KARTĄ PATVIRTINA poreikį nuodugniai įvertinti struktūrinių fondų veiklą ir veiksmingumą 1992 m. bei poreikį ta proga peržiūrėti šių fondų atitinkamą dydį atsižvelgiant į Bendrijos uždavinius ekonominės bei socialinės sanglaudos srityje;SUTINKA, kad Sanglaudos fondas, kuris turi būti įkurtas iki 1993 m. gruodžio 31 d., bus Bendrijos finansinis įnašas į projektus aplinkos ir transeuropinių tinklų srityse valstybėse narėse, kurių BVP vienam gyventojui sudaro mažiau nei 90 proc. Bendrijos vidurkio ir kurios turi 104 straipsnyje nustatytoms ekonominės konvergencijos sąlygoms tenkinti skirtą programą;SKELBIA savo ketinimą leisti lanksčiau skirstyti struktūrinių fondų lėšas ypatingoms reikmėms, kurioms netaikomos dabartinės struktūrinių fondų taisyklės;SKELBIA savo norą diferencijuoti Bendrijos dalyvavimo struktūrinių fondų programose ir projektuose lygį siekiant išvengti perviršinių biudžetinių išlaidų padidėjimo neturtingesnėse valstybėse narėse;PRIPAŽĮSTA būtinybę reguliariai stebėti pažangą, padarytą siekiant ekonominės ir socialinės sanglaudos, ir teigia savo norą ištirti visas reikiamas priemones šiuo atžvilgiu;SKELBIA savo ketinimą labiau atsižvelgti į atskirų valstybių narių gebėjimą mokėti įnašus jų nuosavų išteklių sistemoje ir išnagrinėti regresyvių elementų, esančių dabartinėse nuosavų lėšų sistemose, neturtingesnėms valstybėms narėms, ištaisymo priemones;SUTINKA pridėti šį Protokolą prie Europos bendrijos steigimo sutarties.--------------------------------------------------